ai4bharat/Pralekha huggingface dataset:
প্রধানমন্ত্রীরদপ্তর
স্পিক ম্যাকে-র আন্তর্জাতিক সম্মেলনে প্রধানমন্ত্রীর ভাষণ
নয়াদিল্লি, ১ জুন, ২০২০
প্রধানমন্ত্রী শ্রী নরেন্দ্র মোদী আজ ভিডিও কনফারেন্সের মাধ্যমে স্পিক ম্যাকে-র আন্তর্জাতিক সম্মেলনে বক্তব্য রাখেন।
সঙ্কটের এই সময়ে প্রধানমন্ত্রী সঙ্গীত শিল্পীদের অপ্রতিহত মানসিকতার প্রশংসা করেন এবং কোভিড-১৯ মহামারীর প্রেক্ষিতে যুবসম্প্রদায়ের ওপর মানসিক চাপ দূর করার জন্য এবারের সম্মেলনের বিষয়-ভাবনার নির্বাচনের বিষয়টিরও তিনি প্রশংসা করেন।
ঐতিহাসিকভাবে যুদ্ধ এবং সঙ্কটের সময় সঙ্গীত কিভাবে অনুপ্রেরণার ভূমিকা নেয়, প্রধানমন্ত্রী তাঁর ভাষণে সে কথা উল্লেখ করেন।
তিনি বলেন, কবি, গায়ক এবং শিল্পীরা এই সময়ে গান-বাজনার মধ্য দিয়ে জনগণের চেতনাকে জাগ্রত করেন।
প্রধানমন্ত্রী বলেন যে, এখন , সারা বিশ্ব যখন অদৃশ্য শত্রুর বিরুদ্ধে লড়াই করছে, তখন মানুষের আস্থা বাড়ানোর জন্য গায়ক, গীতিকার এবং শিল্পীরা গান লিখছেন এবং গান গাইছেন।
এই মহামারীর বিরুদ্ধে লড়াইয়ে কিভাবে ১৩০ কোটি দেশবাসী একসঙ্গে হাততালি দিয়ে, ঘন্টা বাজিয়ে, শঙ্খ বাজিয়ে গোটা জাতিকে উদ্বুদ্ধ করেছিলেন, প্রধানমন্ত্রী সে কথাও উল্লেখ করেন।
শ্রী মোদী বলেন, যখন ১৩০ কোটি মানুষ একসঙ্গে হন, তখন এই অনুভূতি এবং আবেগ সঙ্গীতে পরিণত হয়।
সঙ্গীতে যেমন শৃঙ্খলা বজায় রেখে নির্দিষ্ট ছন্দে সুরে বাজে, তেমনই কোভিড মহামারীর বিরুদ্ধে লড়াইয়ে প্রতিটি নাগরিককে একজোট হয়ে, শৃঙ্খলাবদ্ধভাবে চলতে হবে।
প্রধানমন্ত্রী স্পিক ম্যাকে-র সম্মেলনে নতুন কিছু ব্যবস্থাপনার প্রশংসা করেন যেখানে প্রকৃতির মধ্যে হাটা, ঐতিহ্যের মধ্যে হাটা, সাহিত্য এবং খাদ্যাভ্যাসের সঙ্গে যোগ ও নাদ যোগ অন্তর্ভুক্ত হয়েছে।
নাদ যোগ সম্পর্কে বিস্তারিত বলতে গিয়ে তিনি বলেন, ভারতে, সঙ্গীতের মূল হিসেবে নাদকে বিবেচনা করা হয় কারণ এটিই শক্তির উৎস।
তিনি বলেন, নাদ౼ সুরের তীব্রতার ক্রমবৃদ্ধি বা ব্রহ্মনাদে গিয়ে পৌঁছয় যেখানে আমরা যোগ ও সঙ্গীতের মাধ্যমে অভ্যন্তরীণ শক্তিকে নিয়ন্ত্রণ করতে পারি।
এই কারণে সঙ্গীত এবং যোগের ধ্যান এবং অনুপ্রেরণার শক্তি রয়েছে কারণ দুটি ক্ষেত্রই শক্তির প্রবল উৎস হিসেবে চিহ্নিত।
প্রধানমন্ত্রী বলেন, সঙ্গীত শুধু আনন্দের উৎসই নয়, এর মাধ্যমে আত্মবিশ্লেষণও করা যায়।
আমাদের দেশে অনেক বিখ্যাত সঙ্গীতজ্ঞ তাঁদের সারা জীবন মানবতার সেবায় উৎসর্গ করেছেন।
প্রধানমন্ত্রী বলেন, প্রাচীন শিল্প ও সঙ্গীতের সঙ্গে প্রযুক্তির মেলবন্ধন বর্তমান সময়ের চাহিদা।
রাজ্য এবং ভাষার সীমান্ত অতিক্রম করে আজ সঙ্গীত ‘এক ভারত শ্রেষ্ঠ ভারত’-এর মতো ধারণাকে শক্তিশালী করেছে বলেও প্রধানমন্ত্রী উল্লেখ করেন।
করোনার বিরুদ্ধে লড়াইয়ে যেভাবে জনসাধারণ সোশ্যাল মিডিয়ার মাধ্যমে তাঁদের সৃজনশীলতার পরিচয় দিচ্ছেন, প্রধানমন্ত্রী তার প্রশংসা করেন।
তিনি আশা করেন, করোনা ভাইরাসের বিরুদ্ধে যুদ্ধে এই সম্মেলন নতুন দিশা দেখাবে।
(CG/CB/DM
প্রধানমন্ত্রীরদপ্তর
দাবায় আর প্রজ্ঞানন্দ বিখ্যাত চ্যাম্পিয়ন ম্যাগনাস কার্লসন’কে পরাজিত করায় প্রধানমন্ত্রীর সন্তোষ প্রকাশ
নয়াদিল্লি, ২৩ ফেব্রুয়ারি, ২০২২
দাবাড়ু আর প্রজ্ঞানন্দ বিখ্যাত চ্যাম্পিয়ন ম্যাগনাস কার্লসন’কে পরাজিত করায় প্রধানমন্ত্রী শ্রী নরেন্দ্র মোদী সন্তোষ প্রকাশ করেছেন।
এক ট্যুইট বার্তায় প্রধানমন্ত্রী বলেছেন, “আমরা সকলে তরুণ প্রতিভাবান আর প্রজ্ঞানন্দের সাফল্যে উচ্ছ্বসিত। তিনি বিখ্যাত চ্যাম্পিয়ন ম্যাগনাস কার্লসন’কে পরাজিত করায় আমরা গর্বিত। প্রতিভাবান প্রজ্ঞানন্দের আগামী দিনেও সাফল্য কামনা করি”।
CG/CB/SB
(
প্রতিরক্ষামন্ত্রক
৯২তম ভারতীয় বায়ুসেনা দিবসে বিমানযোদ্ধা এবং অবসরপ্রাপ্ত প্রবীণ বায়ুসেনা ও তাঁদের পরিবার পরিজনদের আন্তরিক শুভেচ্ছা ও অভিনন্দন জানালেন ভারতের প্রতিরক্ষা বাহিনীর প্রধান জেনারেল অনিল চৌহ্বান
নতুন দিল্লি, ৮ অক্টোবর, ২০২৩
আজ ৮ অক্টোবর ৯২তম ভারতীয় বায়ুসেনা দিবস। এই উপলক্ষে দেশের সকল বিমানযোদ্ধা, অবসরপ্রাপ্ত বায়ুসেনা এবং তাঁদের পরিবার পরিজনদের আন্তরিক শুভেচ্ছা ও অভিনন্দন জানিয়েছেন দেশের প্রতিরক্ষা বাহিনীর প্রধান জেনারেল অনিল চৌহ্বান। প্রায় এক শতক ধরে ভারতের বিমানবাহিনী দেশ সেবার অতুলনীয় নিষ্ঠা ও সেবাপরায়ণতার পরাকাষ্ঠা স্থাপন করেছে। তাই, এই দিনটি যখন আমরা উদযাপন করি তখন আমরা স্বতঃস্ফূর্ত ভাবে অন্তরের গভীর শ্রদ্ধা নিবেদন করি সেই সমস্ত নির্ভীক-হৃদয় সেনানীদের উদ্দেশে, যাঁরা জাতির সেবায় তাঁদের জীবন পর্যন্ত উৎসর্গ করে গেছেন। তাঁদের শৌর্য, সাহসিকতা এবং ঐকান্তিক নিষ্ঠা এদেশের প্রজন্মের পর প্রজন্মকে অনুপ্রাণিত করে আসছে।
দেশের সবকটি যুদ্ধেই ভারতীয় বায়ুসেনা গুরুত্বপূর্ণ ভূমিকা পালন করেছে। তাঁদের সেনাসুলভ ক্ষিপ্রতা ও তৎপরতা ভারতীয় আকাশসীমা তথা ভূখন্ড যেমন সুরক্ষিত রেখেছে, ঠিক তেমন ভাবেই মানবিকতার আহ্বানে বায়ুসেনারা আপৎকালীন পরিস্থিতিতে ত্রাণ সহায়তা পৌঁছে দিয়েছেন দেশ তথা বিদেশের মাটিতেও। ভারতের মিত্র দেশগুলির সঙ্গে বিমান মহড়ার কাজেও যুক্ত রয়েছে ভারতীয় বিমান বাহিনী। বিশ্বের অন্যান্য দেশের বিমানবাহিনীর সঙ্গে প্রতিনিয়ত সহযোগিতার সম্পর্ক বজায় রেখে তাঁরা নিজেদের দক্ষতাকে আরও বাড়িয়ে তুলেছে। প্রয়োজনে প্রতিবেশী এবং অন্যান্য দেশগুলির কাছেও সহযোগিতার হাত প্রসারিত করেছে ভারতীয় বায়ুসেনা।
'আত্মনির্ভর ভারত' কর্মসূচির আওতায় দেশে উৎপাদিত প্রতিরক্ষা সংক্রান্ত সাজসরঞ্জাম ব্যবহারেও তাঁরা আরও দক্ষ হয়ে উঠেছে। এমনকি, ইলেক্ট্রনিক যুদ্ধবিগ্রহে সামিল হওয়ার জন্য ভারতীয় বায়ুসেনারা নিজেদের সুসজ্জিত করে তুলেছেন। ভবিষ্যতের যুদ্ধ মোকাবিলার প্রস্তুতিতে তাঁরা এইভাবে সাইবার রণকৌশলেও যথেষ্ট সুনাম ও দক্ষতা অর্জন করেছেন। অত্যাধুনিক প্রযুক্তিকে অবলম্বন করে যেসমস্ত রণকৌশল গড়ে উঠেছে, ভারতীয় বিমানবাহিনী তার সঙ্গেও নিজেদের মানিয়ে নিতে পেরেছে।
বলাবাহুল্য ভারতীয় বিমানবাহিনী ২১ শতকের যাবতীয় চ্যালেঞ্জের মোকাবিলায় এখন সর্বতো ভাবে প্রস্তুত। এজন্য উদ্ভাবন, আধুনিকীকরণ এবং আন্তর্জাতিক সমঝোতা ও সহযোগিতার পথ বেছে নিতেও দেশের বিমানবাহিনী কখনই পিছিয়ে থাকেনি।
(PG/SKD/AS
বৈদ্যুতিন ও তথ্যপ্রযুক্তি মন্ত্রক
বৈদ্যুতিন ও তথ্যপ্রযুক্তি মন্ত্রকের উদ্যোগে ভারতে বিশ্বের বৃহত্তম উন্নত যোগাযোগ ব্যবস্থা গড়ে তুলতে একটি কৌশলগত কর্মশালা
নয়াদিল্লী, ২৩ সেপ্টেম্বর, ২০২১
বৈদ্যুতিন ও তথ্যপ্রযুক্তি মন্ত্রক ভারতে বিশ্বের বৃহত্তম উন্নত যোগাযোগ ব্যবস্থা গড়ে তুলতে একটি কৌশলগত কর্মশালার আয়োজন করে। ‘সকল ভারতীয়কে যুক্ত করা’ শীর্ষক এই কর্মশালায় সরকারি এবং বেসরকারী সংস্থাগুলির- জিও, এয়ারটেল, বৈদ্যুতিন ও তথ্যপ্রযুক্তি মন্ত্রক, টেলি যোগাযোগ দপ্তর এবং যোগাযোগ মন্ত্রকের আধিকারিকরা যোগ দেন। দেশের যে সমস্ত গ্রাম এবং শহরে এখনও ইন্টারনেট পৌঁছায়নি সেই সব এলাকায় নেট পরিষেবা পৌঁছে দেওয়ার বিষয় নিয়ে কর্মশালায় আলোচনা হয়।
প্রধানমন্ত্রী শ্রী নরেন্দ্র মোদী বিশ্বের বৃহত্তম সাইবার ভিত্তিক গ্রামীণ ব্রডব্যান্ড যোগাযোগ ব্যবস্থা ভারত নেটের সফল বাস্তবায়নের ওপর গুরুত্ব দিয়ে থাকেন, এই ওয়ার্কশপে এ বিষয়ে আলোচনা হয়েছে। যেসব অঞ্চলে এখনও নেট পরিষেবা পৌঁছায়নি সেখানে এই পরিষেবা পৌঁছে দেওয়ার কৌশল নিয়ে বিস্তারিত আলোচনা হয়েছে।
কর্মশালায় পৌরোহিত্য করে যোগাযোগ প্রতিমন্ত্রী শ্রী রাজীব চন্দ্রশেখর জানান প্রত্যেক ভারতীয় যাতে সুরক্ষিত ও দায়বদ্ধ ইন্টারনেট পরিষেবা পান বর্তমান সরকার তা নিশ্চিত করার জন্য উদ্যোগী হয়েছে। কৌশলগত এই কর্মশালায় সরকারি এবং বেসরকারী সংস্থাগুলি দেশের প্রত্যেককে ইন্টারনেট পরিষেবায় যুক্ত করতে কি কৌশল নেওয়া উচিত সেই বিষয়ে মতবিনিময় করেছে।
CG/CB /NS
(Visitor Counter : 126
প্রধানমন্ত্রীরদপ্তর
প্রধানমন্ত্রী ২৬ ডিসেম্বর মেজর ধ্যানচাঁদ জাতীয় স্টেডিয়ামে ঐতিহাসিক ‘বীর বাল দিবস’ উপলক্ষে আয়োজিত অনুষ্ঠানে অংশগ্রহণ করবেন
প্রধানমন্ত্রী প্রায় ৩০০ জন ক্ষুদে কীর্তনীয়ার সঙ্গে ‘শবদ কীর্তন’ – এ অংশ নেবেন
প্রধানমন্ত্রী প্রায় ৩ হাজার ছাত্রছাত্রীর কুচকাওয়াজের সূচনা করবেন
নয়াদিল্লি, ২৪ ডিসেম্বর, ২০২২
প্রধানমন্ত্রী শ্রী নরেন্দ্র মোদী ২৬ ডিসেম্বর দুপুর ১২টা ৩০ মিনিটে মেজর ধ্যানচাঁদ জাতীয় স্টেডিয়ামে ঐতিহাসিক ‘বীর বাল দিবস’ উপলক্ষে আয়োজিত অনুষ্ঠানে অংশগ্রহণ করবেন। তিনি প্রায় ৩০০ জন ক্ষুদে কীর্তনীয়ার সঙ্গে ‘শবদ কীর্তন’ – এ অংশ নেবেন। এই বিশেষ আয়োজনে শ্রী মোদী প্রায় ৩ হাজার ছাত্রছাত্রীর কুচকাওয়াজের সূচনা করবেন।
কেন্দ্র সাহিবজাদাদের দৃষ্টান্তমূলক সাহসিকতার কাহিনী দেশের ছোট ছোট ছেলেমেয়ে সহ প্রত্যেক নাগরিকের কাছে পৌঁছে দিতে বিভিন্ন অনুষ্ঠানের আয়োজন করবে, যেখানে অংশগ্রহণকারীরা মতবিনিময়ের মধ্য দিয়ে নানা তথ্য সংগ্রহ করবেন। দেশ জুড়ে স্কুল-কলেজে রচনা ও প্রশ্নোত্তর প্রতিযোগিতা এবং নানা অনুষ্ঠানের আয়োজন করা হবে। রেল স্টেশন, পেট্রোল পাম্প, বিমানবন্দর সহ সর্বসাধারণের জন্য বিভিন্ন জায়গায় ডিজিটাল প্রদর্শনীর ব্যবস্থাও করা হবে। সাহিবজাদাদের জীবনের কথা এবং আত্মবলিদানের ঘটনা বিশিষ্ট জনেরা সকলের কাছে তুলে ধরবেন।
প্রধানমন্ত্রী ২০২২ – এর ৯ জানুয়ারী শ্রীগুরু গোবিন্দ সিংজীর প্রকাশ পর্ব উপলক্ষে আয়োজিত অনুষ্ঠানে ২৬ ডিসেম্বরকে ‘বীর বাল দিবস’ উদযাপনের কথা ঘোষণা করেছিলেন। শ্রীগুরু গোবিন্দ সিংজীর দুই পুত্র সাহিবজাদা বাবা জোরাওয়ার সিংজী এবং ফতে সিংজীর শহীদ হওয়ার ঘটনাটিকে স্মরণ করতেই এই উদ্যোগ।
PG/CB/SB
(
কয়লামন্ত্রক
কয়লা মন্ত্রক কয়লাকে গ্যাসে রূপান্তর নিয়ে বাজেট পরবর্তী ওয়েবিনারের আয়োজন করছে
নতুন দিল্লি, ০২ মার্চ, ২০২২
বাজেট বক্তৃতায় কেন্দ্রীয় অর্থমন্ত্রী গত ১লা ফেব্রুয়ারি বলেছিলেন যে, প্রযুক্তিগত এবং আর্থিক বিকাশের স্বার্থে শিল্প স্থাপনের জন্য কয়লাকে গ্যাসে এবং রাসায়নিক পদার্থে রূপান্তরের জন্য চারটি পাইলট প্রকল্প হাতে নেওয়া হয়েছে। কেন্দ্রীয় অর্থমন্ত্রীর এই ঘোষণা অনুসারে কয়লা মন্ত্রকের পক্ষ থেকে ৪ মার্চ, ২০২২ একটি বিশেষ ওয়েবিনারের আয়োজন করা হচ্ছে। এই ওয়েবিনারে শিল্প, শিক্ষা, গবেষণা সংস্থা এবং ইঞ্জিনিয়ারিং ক্ষেত্রের পরামর্শদাতাদের পাশাপাশি রাজ্য সরকারের আধিকারিক ও অন্যান্য নীতিনির্ধারকরাও যোগ দেবেন। কয়লা মন্ত্রক আয়োজিত এই ওয়েবিনারে ৫৯ জন বিশেষজ্ঞ সক্রিয়ভাবে অংশগ্রহণ করবেন। কয়লা মন্ত্রকের সচিব ডক্টর অনিল কুমার জৈন মডারেটর হিসেবে থাকবেন।
এই ওয়েবিনারে যে সমস্ত বিষয় নিয়ে আলোচনা করা হবে তার মধ্যে রয়েছে,
১) কয়লার প্রাপ্যতা নিশ্চিত করা।
২) অপারেশন/ নীতি সহায়তা বিষয়ক অর্থনীতি।
৩) গ্যাসে রূপান্তর সংক্রান্ত পণ্য বিপণন।
৪) বিনিয়োগকারীদের দৃষ্টিভঙ্গি।
৫) সরকারি এবং বেসরকারি খাতে গ্যাসিকরণের জন্য দেশীয় প্রযুক্তির উন্নয়ন।
৬) কয়লা থেকে নীল হাইড্রোজেন উৎপাদন।
দেশে মোট ৩০৭ বিলিয়ন টন থার্মাল কয়লা মজুত রয়েছে। উৎপাদিত কয়লার প্রায় ৮০ শতাংশ তাপবিদ্যুৎ কেন্দ্র গুলিতে ব্যবহার করা হয়। কয়লা এমন একটি সম্পদ যাতে ভারতে বেশ সমৃদ্ধ। সরকার শক্তি উৎপাদন ছাড়াও অন্যান্য উদ্দেশ্যেও এর ব্যবহার করতে চায়। জলবায়ু পরিবর্তন এবং পুনর্নবীকরণযোগ্য শক্তির বিকাশের বিষয়ে বিশ্বব্যাপী আলোচনা চলছে। বিষয়টি নিয়ে সকলেই উদ্বিগ্ন। কয়লাকে বিভিন্ন পর্যায়ে ব্যবহার করার জন্য ক্ষেত্র চিহ্নিত করা হয়েছে। সেই হিসাবে কয়লাকে গ্যাসে রূপান্তর একটি বিকল্প পথ বলা যেতে পারে।
কয়লা থেকে উৎপাদিত সিন গ্যাস গ্যাসীয় জ্বালানি হিসেবে ব্যবহার করা যায়। যেমন, নীল হাইড্রোজেন। আবার বিকল্প প্রাকৃতিক গ্যাস হিসেবেও ব্যবহার করা যায়। এই সব পণ্য আত্মনির্ভর ভারত অভিযানের অধীনে স্বয়ংসম্পূর্ণতার দিকে দেশকে এগিয়ে নিয়ে যেতে সাহায্য করবে।
এইসব উদ্দেশ্যের সাথে সামঞ্জস্য রেখে কয়লা মন্ত্রক কয়লাকে গ্যাসে রূপান্তরের উদ্যোগ নিয়েছে। তাই ২০৩০ সালের মধ্যে ১০০ মেট্রিক টন কয়লা রূপান্তরের লক্ষ্য অর্জনের জন্য জাতীয় মিশন নথি তৈরি করা হয়েছে। যে কারণে কয়লা ব্লক নিলামের ক্ষেত্রে ছাড় প্রদান করার ব্যবস্থা করা হয়েছে।
এই ওয়েবিনারের মাধ্যমে কয়লা মন্ত্রক রূপান্তরের ব্যবস্থাকে আরও ত্বরান্বিত করার উদ্যোগ নিয়েছে।
CG/ SB
(Visitor Counter : 150
ক্রেতা, খাদ্যএবংগণবন্টনমন্ত্রক
রাজ্য ও কেন্দ্রশাসিত অঞ্চলগুলিতে ২০২১-২২ রবি বিপণন মরশুমে গম সংগ্রহ সুষ্ঠুভাবে চলছে
নয়াদিল্লি, ২৯ এপ্রিল, ২০২১
২০২১-২২ রবি বিপণন মরশুমে গম সংগ্রহ প্রক্রিয়া সম্প্রতি শুরু হয়েছে। গত মরশুমের মতো এবার পাঞ্জাব, হরিয়ানা, উত্তরপ্রদেশ, মধ্যপ্রদেশ, রাজস্থান, উত্তরাখণ্ড, চণ্ডীগড়, হিমাচল প্রদেশ, দিল্লি, গুজরাট এবং জম্মু ও কাশ্মীর থেকে গম সংগ্রহ শুরু হয়েছে। এখনও পর্যন্ত  ন্যূনতম সহায়ক মূল্যে ৫১,১০০ কোটি টাকার বিনিময়ে ২৫ লক্ষ ৮ হাজারের বেশি কৃষকের কাছ থেকে ২ কোটি ৫৮ লক্ষ মেট্রিক টনের বেশি গম সংগ্রহ করা হয়েছে।
অন্যদিকে, ২০২০-২১ খরিফ মরশুমে ধান সংগ্রহের কাজ সুষ্ঠুভাবে এগিয়ে চলেছে। গত মরশুমের মতো এবারও ন্যূনতম সহায়ক মূল্যে ৭ কোটি ১৫ লক্ষ মেট্রিক টনের বেশি ধান সংগ্রহ করা হয়েছে। গত ২৮ এপ্রিল পর্যন্ত ওই পরিমাণ ধান সংগ্রহে ন্যূনতম সহায়ক মূল্য হিসেবে ১ লক্ষ ৩৫ হাজার ৫৭ কোটি ৪৩ লক্ষ টাকা ব্যয় করা হয়েছে।
রাজ্যগুলির কাছ থেকে পাওয়া প্রস্তাবের ওপর ভিত্তি করে ২০২০-২১ খরিফ বিপণন মরশুম এবং ২০২১-এ রবি বিপণন মরশুম থেকে ১ কোটি ৭ লক্ষের বেশি ডালশস্য ও তৈলবীজ সংগ্রহে অনুমতি দেওয়া হয়েছে। মূল্য সহায়তা কর্মসূচির আওতায় তামিলনাড়ু, কর্ণাটক, মহারাষ্ট্র, তেলেঙ্গানা, গুজরাট, উত্তরপ্রদেশ, ওড়িশা, রাজস্থান, অন্ধ্রপ্রদেশ প্রভৃতি রাজ্য থেকে ডালশস্য ও তৈলবীজ সংগ্রহ করা হবে। ইতিমধ্যেই অন্ধ্রপ্রদেশ, কর্ণাটক, তামিলনাড়ু ও কেরল থেকে ১ লক্ষ ২৩ হাজার মেট্রিক টন কোপড়া সংগ্রহের অনুমতি দেওয়া হয়েছে।
সরকার একাধিক নোডাল এজেন্সির মাধ্যমে গত ২৮ এপ্রিল পর্যন্ত ৬ লক্ষ ৯ হাজার ২১০ মেট্রিক টনের বেশি মুগ ডাল, বিউলি, অড়হর, ছোলা, মুসুর, সরষে ও সোয়াবিন সংগ্রহ করেছে। ন্যূনতম সহায়ক মূল্যে এই সংগ্রহ খাতে খরচ হয়েছে ৩,১৯৫ কোটি টাকার বেশি। ২০২০-২১ খরিফ এবং ২০২১-এর রবি মরশুম থেকে বিভিন্ন ধরনের ডালশস্য সংগ্রহের ফলে ৩ লক্ষ ৯৭ হাজারের বেশি কৃষক লাভবান হয়েছেন।
SC/BD/DM/
(Visitor Counter : 131
কেন্দ্রীয়মন্ত্রিসভা
বিদ্যালয় শিক্ষার মানোন্নয়নে কেন্দ্রীয় মন্ত্রিসভার বিশ্ব ব্যাঙ্কের ৫ হাজার ৭১৮ কোটি টাকার সহায়তাপ্রাপ্ত স্টারস্ কর্মসূচিতে অনুমোদন
নয়াদিল্লি, ১৪ অক্টোবর, ২০২০
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভা নিম্নলিখিত বিষয়গুলি অনুমোদন করেছে :
• বিশ্ব ব্যাঙ্কের ৩ হাজার ৭০০ কোটি টাকা সহায়তায় স্ট্রেংদেনিং টিচিং-লার্নিং অ্যান্ড রেজাল্ট ফর স্টেট বা স্টারস্ কর্মসূচির রূপায়ণ। এই কর্মসূচি রূপায়ণে মোট খরচ ধরা হয়েছে ৫ হাজার ৭১৮ কোটি টাকা।
• স্টারস্ কর্মসূচিটি বিদ্যালয় শিক্ষা ও স্বাক্ষরতা দপ্তরের আওতায় নতুন একটি কেন্দ্রীয় সহায়তাপ্রাপ্ত উদ্যোগে রূপায়িত হবে।
• বিদ্যালয় শিক্ষা ও স্বাক্ষরতা দপ্তরের অধীনে নিরপেক্ষ ও স্বশাসিত প্রতিষ্ঠান হিসাবে জাতীয় মূল্যায়ন কেন্দ্র ‘পরখ’ স্থাপন করা হবে।
স্টারস্ কর্মসূচিটি হিমাচল প্রদেশ, রাজস্থান, মহারাষ্ট্র, মধ্যপ্রদেশ কেরল ও ওডিশা – এই ৬টি রাজ্যে রূপায়িত হবে। এই ৬টি রাজ্যকে শিক্ষার মানোন্নয়নে সবরকম সহায়তা দেওয়া হবে। এই কর্মসূচির পাশাপাশি, আরও ৫টি রাজ্যে  এশীয় উন্নয়ন ব্যাঙ্কের তহবিল সহযোগিতায় একই ধরনের আরও একটি কর্মসূচি রূপায়ণের পরিকল্পনা করা হয়েছে। এই রাজ্যগুলি একে-অপরের সঙ্গে শিক্ষা ক্ষেত্রে লব্ধ অভিজ্ঞতা ও সেরা পন্থা-পদ্ধতিগুলি আদান-প্রদান করবে।
স্টারস্ কর্মসূচিতে শিক্ষা ব্যবস্থায় সরাসরি উন্নয়নের পাশাপাশি, শ্রম বাজারের দক্ষতার মানোন্নয়নে প্রয়োজনীয় রণকৌশল গ্রহণের প্রস্তাব দেওয়া হয়েছে। সর্বোপরি, স্টারস্ কর্মসূচিটি ২০২০-র জাতীয় শিক্ষা নীতির উদ্দেশ্যগুলির সঙ্গে সঙ্গতি রেখে কার্যকর করা হবে।
এই কর্মসূচিতে সুনির্দিষ্ট রাজ্যগুলিতে শিক্ষা ব্যবস্থায় মানোন্নয়নে প্রয়োজনীয় পদক্ষেপ গ্রহণের মাধ্যমে ভারতীয় বিদ্যালয় শিক্ষা ব্যবস্থায় নজরদারি ও তার গুণমান নিরূপণের ওপর সর্বাধিক অগ্রাধিকার দেওয়া হয়েছে।
স্টারস্ কর্মসূচির ২টি গুরুত্বপূর্ণ অঙ্গ হ’ল – জাতীয় স্তরে সমস্ত রাজ্য ও কেন্দ্রশাসিত অঞ্চলে নিম্নলিখিত পদক্ষেপ গ্রহণের পরিকল্পনা করা হয়েছে :
• ছাত্রছাত্রীদের পড়াশুনার মান, এক বিদ্যালয় থেকে অন্য বিদ্যালয়ে স্থানান্তর এবং সমগ্র অধ্যয়ন পর্ব শেষ সংক্রান্ত প্রকৃত তথ্য সংগ্রহে শিক্ষা মন্ত্রকের জাতীয় তথ্য ব্যবস্থাকে আরও সুদৃঢ় করা।
• রাজ্য-ভিত্তিক অনুদান উৎসাহ প্রদান করে রাজ্যস্তরীয় প্রশাসনিক ব্যবস্থায় সংস্কারে উৎসাহিত করে রাজ্যগুলির পিজিআই স্কোর বা প্রাপ্ত নম্বর আরও বাড়াতে শিক্ষা মন্ত্রককে সাহায্য করা।
• শিক্ষণ মূল্যায়ন ব্যবস্থা সুদৃঢ়করণে সাহায্য করা।
• জাতীয় স্তরে পরখ মূল্যায়ন কেন্দ্র স্থাপনে শিক্ষা মন্ত্রককে সাহায্য করা প্রভৃতি।
দ্বিতীয় উদ্দেশ্য হ’ল রাজ্যস্তরে নিম্নলিখিত বিষয়গুলি কার্যকর করা :
• প্রাক্-শৈশব শিক্ষা ও প্রথাগত শিক্ষণ ব্যবস্থার সুদৃঢ়করণ।
• শিক্ষণ মূল্যায়ন ব্যবস্থার মানোন্নয়ন।
• শিক্ষক-শিক্ষিকাদের সার্বিক দক্ষতা বাড়িয়ে শ্রেণীকক্ষে শিক্ষণ ব্যবস্থাকে সুদৃঢ় করা।
• শিক্ষা প্রদান পরিষেবার মানোন্নয়নে প্রশাসনিক ও বিকেন্দ্রিকীত ব্যবস্থা গ্রহণ।
• বিদ্যালয়গুলিতে বৃত্তিমূলক শিক্ষার মানোন্নয়ন, যাতে বিদ্যালয় শিক্ষার বাইরে থাকা শিশুদের শিক্ষার মূলস্রোতে ফিরিয়ে এনে তাদের কর্মজীবন গড়ে তুলতে সঠিক দিশা দেখানো যায় এবং প্রয়োজনীয় পরামর্শ দেওয়া সম্ভব হয়।
স্টারস্ কর্মসূচিতে পিএম ই-বিদ্যা উদ্যোগের বিভিন্ন ক্ষেত্রে গুরুত্ব দেওয়া হয়েছে। সেই সঙ্গে, প্রাক্-শৈশব শিক্ষাদান ব্যবস্থায় প্রথাগত শিক্ষাকে সামিল করা, যাতে সমগ্র শিক্ষা ব্যবস্থাই আত্মনির্ভর ভারত অভিযানে গুরুত্বপূর্ণ ভূমিকা পালন করতে পারে।
CG/BD/SB
(
প্রধানমন্ত্রীরদপ্তর
আচার্য জে বি কৃপালিনী ও মৌলানা আবুল কালাম আজাদের জন্মবার্ষিকীতে প্রধানমন্ত্রীর শ্রদ্ধা জ্ঞাপন
নয়াদিল্লি, ১১ নভেম্বর, ২০১৮
প্রধানমন্ত্রী শ্রী নরেন্দ্র মোদী আচার্য জে বি কৃপালিনী ও মৌলানা আবুল কালাম আজাদের জন্মবার্ষিকীতে তাঁদের শ্রদ্ধা জ্ঞাপন করেছেন।
আচার্য জে বি কৃপালিনী ও মৌলানা আবুল কালাম আজাদের জন্মবার্ষিকীতে তাঁদের স্মরণ করে প্রধানমন্ত্রী বলেছেন, স্বাধীনতা আন্দোলনের সময়ে এদের অবিস্মরণীয় ভূমিকা এবং জনকল্যাণ, শিক্ষা এবং ন্যায়-বিচারের ক্ষেত্রে তাঁদের সর্বোচ্চ অগ্রাধিকার মহান এই দুই ব্যক্তিত্বকে অমর করে রাখবে।
CG/BD/SB…
(Visitor Counter : 98
প্রধানমন্ত্রীরদপ্তর
প্রধানমন্ত্রী ২৫ আগস্ট ‘স্মার্ট ইন্ডিয়া হ্যাকাথন, ২০২২’-এর গ্র্যান্ড ফিনালেতে ভাষণ দেবেন
৭৫টি কেন্দ্রে ১৫ হাজারের বেশি ছাত্রছাত্রী গ্র্যান্ড ফিনালেতে অংশগ্রহণ করবে
চূড়ান্ত পর্বে ৫৩টি কেন্দ্রীয় মন্ত্রকের ৪৭৬টি সমস্যা সমাধানে ২,৯০০টি স্কুল এবং ২,২০০টি উচ্চশিক্ষা প্রতিষ্ঠানের ছাত্রছাত্রীরা উদ্যোগী হবে
যুব সম্প্রদায়ের মধ্যে উদ্ভাবনী চিন্তাধারা, বিভিন্ন সমস্যার সমাধান এবং প্রচলিত পন্থা থেকে বেরিয়ে এসে অন্যভাবে ভাবনাচিন্তা করার সংস্কৃতি গড়ে তুলতে ‘স্মার্ট ইন্ডিয়া হ্যাকাথন’গুলি গুরুত্বপূর্ণ ভূমিকা পালন করেছে
নয়াদিল্লি, ২৩ আগস্ট ২০২২
প্রধানমন্ত্রী শ্রী নরেন্দ্র মোদী ২৫ আগস্ট রাত ৮টায় ভিডিও কনফারেন্সের মাধ্যমে ‘স্মার্ট ইন্ডিয়া হ্যাকাথন, ২০২২’-এর গ্র্যান্ড ফিনালেতে ভাষণ দেবেন।
মূলত যুব সম্প্রদায়ের মধ্যে উদ্ভাবনী মানসিকতা গড়ে তুলতে প্রধানমন্ত্রী উদ্যোগী হয়েছেন। তারই অঙ্গ হিসেবে ২০১৭ সাল থেকে ‘স্মার্ট ইন্ডিয়া হ্যাকাথন’  আয়োজন করা হচ্ছে। এসআইএইচ-এর মাধ্যমে সমাজ, বিভিন্ন সংস্থা এবং সরকারের নানাবিধ সমস্যার সমাধানে ছাত্রছাত্রীদের যুক্ত করতে দেশজুড়ে উদ্যোগ নেওয়া হয়েছে। ছাত্রছাত্রীদের মধ্যে উদ্ভাবনী চিন্তাধারা, বিভিন্ন সমস্যার সমাধান এবং প্রচলিত পন্থা থেকে বেরিয়ে এসে অন্যভাবে ভাবনাচিন্তা করার সংস্কৃতি গড়ে তোলাই এর মূল উদ্দেশ্য।
প্রথম এসআইএইচ-এ প্রায় ৭,৫০০ জন অংশ নিয়েছিল। বর্তমান পর্বে অর্থাৎ, পঞ্চম সংস্করণে এই সংখ্যা প্রায় চারগুণ বৃদ্ধি পেয়ে হয়েছে ২৯,৬০০। এর মধ্য দিয়ে এসআইএইচ-এর ক্রমবর্ধমান জনপ্রিয়তা প্রতিফলিত। এ বছরের গ্র্যান্ড ফিনালেতে ৭৫টি আদর্শ কেন্দ্রে ১৫ হাজারের বেশি ছাত্রছাত্রী এবং মেন্টর অংশগ্রহণ করবেন। চূড়ান্ত পর্বে ৫৩টি কেন্দ্রীয় মন্ত্রকের ৪৭৬টি সমস্যা সমাধানে ২,৯০০টি স্কুল এবং ২,২০০টি উচ্চশিক্ষা প্রতিষ্ঠানের ছাত্রছাত্রীরা উদ্যোগী হবে। এর মধ্যে রয়েছে টেম্পল ইন্সক্রিপশন্স-এর অপটিক্যাল ক্যারেক্টারকে শনাক্তকরণের মধ্য দিয়ে দেবনগরী হরফে অনুবাদ, পচনশীল খাদ্যসামগ্রীর জন্য শীতল সরবরাহ শৃঙ্খলে ‘ইন্টারনেট অফ থিংস’-এর মাধ্যমে নজরদারি ব্যবস্থা, দুর্যোগ কবলিত অঞ্চলে হাই রেজোলিউশন ত্রিমাত্রিক মডেলের মাধ্যমে পরিকাঠামো এবং রাস্তার অবস্থা সম্পর্কে ধারণা পাওয়া ইত্যাদি।
বিদ্যালয় স্তরে ছাত্রছাত্রীদের মধ্যে উদ্ভাবনী মানসিকতা গড়ে তোলা এবং বিভিন্ন সমস্যা সমাধানে উৎসাহিত করতে এ বছর স্কুলের ছাত্রছাত্রীদের জন্য দিশারী হিসেবে ‘স্মার্ট ইন্ডিয়া হ্যাকাথন – জুনিয়র’-এর সূচনা করা হয়েছে।
(PG/CB/DM
অর্থমন্ত্রক
২০২৩-২৪ মূল্যায়ন বর্ষে আগের বছরের তুলনায় ১৬.১ শতাংশ বেশি আয়কর রিটার্ন দাখিল হয়েছে; ৩১ জুলাই – এর মধ্যে ৬ কোটি ৭৭ লক্ষ আয়কর রিটার্ন দাখিল, যা নতুন এক রেকর্ড
নয়াদিল্লি, ০১ অগাস্ট, ২০২৩
নির্ধারিত সময়ে করদাতা এবং আয়করের সঙ্গে যুক্ত পেশাদার ব্যক্তিদের উদ্যোগের ফলে আয়কর দাখিলের পরিমাণ এক নতুন রেকর্ড স্পর্শ করেছে। আয়কর দপ্তর এর জন্য সংশ্লিষ্ট সকলকে ধন্যবাদ জানিয়েছে। ৩১ জুলাই পর্যন্ত ২০২৩ – ২৪ মূল্যায়ন বর্ষে আয়কর রিটার্ন দাখিল হয়েছে ৬ কোটি ৭৭ লক্ষ, যা নতুন এক রেকর্ড। ২০২২ – ২৩ মূল্যায়ন বর্ষে এই সময়কালে ৫ কোটি ৮৩ লক্ষ রিটার্ন দাখিল হয়েছিল। বেতনভোগী করদাতা এবং যেসব ক্ষেত্রে কর সংক্রান্ত অডিট করা হয় না, সেই ধরনের আয়কর রিটার্ন ৩১ জুলাই, একদিনে দাখিল হয়েছে ৬৪ লক্ষ ৩৩ হাজার। ঐ দিন ই-ফাইলিং পোর্টালের মাধ্যমে বিকেল ৫টা থেকে সন্ধ্যা ৬টার মধ্যে ৪ লক্ষ ৯৬ হাজার ৫৫৯টি রিটার্ন দাখিল হয়েছে, যা সর্বোচ্চ। ঐ একই দিনে বিকেল ৪টে ৩৫ মিনিটে প্রতি সেকেন্ডে ৪৮৬টি রিটার্ন দাখিল হয়। সন্ধ্যে ৫টা ৫৪ মিনিটে ৮ হাজার ৬২২টি রিটার্ন দাখিল হয়েছে। এগুলি আগের সমস্ত রেকর্ড ভেঙ্গে দিয়েছে।
সোশ্যাল মিডিয়ার পাশাপাশি, করদাতাদের ই-মেল এবং এসএমএস – এর মাধ্যমে নির্ধারিত সময়ে আয়কর দাখিলের পরামর্শ দেওয়া হয়। ফলস্বরূপ, ২০২৩-২৪ মূল্যায়ন বর্ষে ৩১ জুলাই – এর মধ্যে গত বছরের এই সময়কালের তুলনায় ১৬.১ শতাংশ বেশি রিটার্ন দাখিল হয়েছে। বিপুল সংখ্যক করদাতা তাঁদের বার্ষিক তথ্য সংক্রান্ত বিবৃতি এবং করদাতাদের জন্য নির্ধারিত তথ্য সংক্রান্ত সারাংশ তুলনা করে রিটার্ন দাখিল করেছেন। আধার ওটিপি-র মাধ্যমে বৈদ্যুতিন প্রক্রিয়ায় তথ্য যাচাইয়ের ফলে দ্রততার সঙ্গে করদাতারা তাঁদের দাবি করা অর্থ রিফান্ড অর্থাৎ ফেরৎ পেয়েছেন। টিআইএন ২.০ কর প্রদান সংক্রান্ত প্ল্যাটফর্ম পুরনো ব্যবস্থাপনাকে সরিয়ে কার্যকর করা হয়েছে। এটি ব্যবহার করা অনেক সহজ। জুলাই মাসে ই-ফাইলিং হেল্পডেস্ক প্রায় ৫ লক্ষ প্রশ্নের উত্তর দিয়েছে। আয়কর দপ্তর নির্দিষ্ট সময়ে করদাতাদের প্রয়োজনীয় পদক্ষেপ গ্রহণ করায় তাঁদের প্রতি কৃতজ্ঞ। সমস্ত করদাতাদের কাছে তাঁদের রিটার্ন দাখিল করার ৩০ দিনের মধ্যে প্রয়োজনীয় তথ্য যাচাই করতে অনুরোধ করা হয়েছে। কেউ যদি নির্ধারিত সময়ে রিটার্ন দাখিল না করে থাকেন, তা হলে তাঁকে অবিলম্বে তা করার পরামর্শ দেওয়া হয়েছে।
CG/CB/SB
(Visitor Counter : 73
প্রধানমন্ত্রীরদপ্তর
গুজরাটি কবি দাদুদান গধভির প্রয়াণে প্রধানমন্ত্রীর শোক প্রকাশ
নতুনদিল্লি, ২৭শে এপ্রিল, ২০২১
প্রধানমন্ত্রী শ্রী নরেন্দ্র মোদী গুজরাটি ভাষার জনপ্রিয় কবি পদ্মশ্রী দাদুদান গধভির প্রয়াণে শোক ব্যক্ত করেছেন।
এক ট্যুইট বার্তায় শ্রী মোদী বলেছেন, লোক সাহিত্যে কবি দাদ বাপুর অবদান সব সময় মানুষ মনে রাখবে। “ঈশ্বর তাঁর বিদেহী আত্মাকে শান্তি দিন। “
(SDG/CB/
স্বাস্থ্যওপরিবারকল্যাণমন্ত্রক
কোভিড-১৯ সম্পর্কিত সর্বশেষ তথ্য
নয়াদিল্লি, ০৮ নভেম্বর, ২০২১
দেশব্যাপী টিকাকরণ অভিযানের আওতায় এখনও পর্যন্ত ১০৮ কোটি ৪৭ লক্ষ টিকার ডোজ দেওয়া হয়েছে
দেশে গত ২৪ ঘণ্টায় নতুন করে আক্রান্তের সংখ্যা ১১ হাজার ৪৫১
জাতীয় স্তরে সুস্থতার হার বর্তমানে ৯৮.২৪ শতাংশ, যা ২০২০’র মার্চ থেকে সর্বাধিক
দেশে গত ২৪ ঘণ্টায় করোনামুক্ত হয়েছেন ১৩ হাজার ২০৪ জন; এর ফলে, মোট সুস্থতার সংখ্যা দাঁড়িয়েছে ৩ কোটি ৩৭ লক্ষ ৬৩ হাজার ১০৪
দেশে মোট আক্রান্তের মধ্যে সুস্পষ্টভাবে করোনায় আক্রান্তের হার ১ শতাংশের নীচে নেমে বর্তমানে ০.৪২ শতাংশ, যা ২০২০’র মার্চ থেকে এ যাবৎ সর্বনিম্ন
দেশে সুস্পষ্টভাবে করোনায় আক্রান্তের সংখ্যা ১ লক্ষ ৪২ হাজার ৮২৬, যা ২৬২ দিনে সর্বনিম্ন
সাপ্তাহিক-ভিত্তিতে আক্রান্তের হার ১.৩২ শতাংশ, যা ৩৫ দিন ২ শতাংশের নীচে
দৈনিক-ভিত্তিতে আক্রান্তের হার ১.২৬ শতাংশ, যা গত ৪৫ দিন ২ শতাংশের নীচে
দেশে এখনও পর্যন্ত নমুনা পরীক্ষার সংখ্যা ৬১ কোটি ৬০ লক্ষ
CG/BD/SB
(Visitor Counter : 113
আর্থ সাইন্স মন্ত্রালয়
মচীৎ-মচীৎ ওইনা কা হেন্না কনবা নোং সব হিমালায়ন নোংচুপ বেঙ্গল অমসুং সিক্কিমদা থংনবা পুং ৪৮ লোম অসিদা চুরবা য়াই
মচীৎ-মচীৎ ওইনা অকনবা নোংদগী য়াম্না কনবা নোংগা লোইননা মচীৎ মচীৎ ওইনা কা হেন্না কনবা নোং অৱাং থংবা কোঙ্কান্দা জুলাই ৩ অমসুং ৪দা চুরবা য়াই; গুজরাত্তনা জুলাই ৪ অমসুং ৫দা অমসুং মধ্য মহারাস্ত্রদা জুলাই ৪দা চুরবা য়াই
নোংচুপ থংবা হিমালয়গী লমশিংদা অমসুং থংনবা অৱাং নোংচুপ থংবা ভারত্তা থংনবা নুমিৎ নিনিসিদা তপথরবা নোং চুবা য়াই অমসুং মসিদগী চাইথোকপগী চাং অমসুং কনবগী চাং অসি নোংম-নোংমগী হেনগৎলকপা য়াই
ইন্দিয়া মেতিওরোলোজিকেল দিপার্তমেন্ত গী নেসনেল ৱেদর ফোর্কাস্তিং সেন্তর/রিজনেল মেতিওরোলোজিকেল সেন্তর, নই দিল্লীগী মতুং ইন্নাঃ
- খা থংবা গুজরাৎ অমসুং থংনবা অনেম্বা অমসুং ময়াই ওইবা ত্রোপোস্ফরিক লেবেলদা সাইক্লোনিক সার্কুলেসন অমা লৈ অমসুং অতোপ্পা সাইক্লোনিক সার্কুলেসন অমনা নোংপোক থংবা উত্তর প্রদেশ অমসুং থংনবা মফমশিংগী অনেম্বা ত্রোপোস্ফরিক লেবেলদা লৈরি। ঈশিং মনিল কা হেন্না য়াওবা ৱেস্তর্লী/সাউদরলী নুংশিৎনা অনেম্বা ত্রোপোস্ফরিক লেবেলদা অরাবিয়ান সমুদ্রদগী জুলাই ৬ ফাওবদা নোংচুপ থংবা খোংবালদা চঙলকপা য়াই অমসুং অৱাং নোংচুপ থংবা ভারত্তা অমসুং ময়াই থংবা ভারত্তা জুলাই ৩, ২০২০দা লাকপা য়াই। মসিগী ইথিল অসিগী মতুং ইন্না, খরা পাকশনবদগী পাক শনবা নোং মখাগীশিং অসিগা লোইননা চুবা য়াইঃ
১. মচীৎ-মচীৎ ওইনা অকনবা নোংদগী য়াম্না কনবা নোংগা লোইননা মচীৎ মচীৎ ওইনা কা হেন্না কনবা নোং অৱাং থংবা কোঙ্কান্দা জুলাই ৩ অমসুং ৪দা চুরবা য়াই; গুজরাত্তনা জুলাই ৪ অমসুং ৫দা অমসুং মধ্য মহারাস্ত্রদা জুলাই ৪দা চুরবা য়াই।
২. অকনবা নোংদগীনা কা হেন্না কনবা নোং কর্নাতাকাগী খোংবালদা জুলাই ২-৪দা অমসুং সৌরাস্ত্র অমসুং কৎচতনা জুলাই ৪-৬দা চুরবা য়াই।
- চাইথোকনা চুবা নোংদগী খরা পাকশন্না চুবা নোংগা লোইননা মচীৎ মচীৎ কন্না চুবা নোংনা মধ্য প্রদেশ, ছতিশগর অমসুং ইস্ত উত্তর প্রদেশতা লাক্কদবা নুমিৎ ৫নিসিদা চুরবা য়াই।
- অৱাং নোংপোক থংবা ভারত অমসুং নোংপোক ভারত্তা খরা পাকশন্না চুবা নোংদগী পাক শন্না চুবা নোংগা লোইননা নুমিৎ ৫ অসিদা মচীৎ মচীৎ চুরবা য়াই। মচীৎ-মচীৎ কন্না চুবা নোং সব-হিমালয়গী নোংচুপ বেঙ্গল অমসুং সিক্কিমদা মথংগী পুং ৪৮ অসিদা চুরবা য়াই।
- তপথরবা নোংনা নোংচুপ থংবা হিমালয়গী মফমশিং অমসুং থংনবা অৱাং নোংচুপ থংবা ভারত্তা নুমিৎ নিনি অসিদা চুরবা য়াই অমসুং মসিগী চাইথোকপগী চাং অমসুং কনবগী চাং অসি হেনগৎলকপা য়াই।
- মোন্সুন ত্রোৎনা মিন সি লেবেলদা গঙ্গানগর, নরনোল, অলিগর, সুলতানপুর, পতনা, রাইগঞ্জ, সিল্লোং অমসুং ইম্ফালদা মখা চত্থরবা য়াই।
তাং ২-০৭-২০২০গী ওইবা ভারত পুম্বগী ৱেদর ৱার্নিংগী অকুপ্পা মরোলগীদমক, লিঙ্ক অসিদা চঙবীয়ু।

অথুবা পাউশিংগীদমক www.imd.gov.in দা চঙবীয়ু।
(Visitor Counter : 56
সারওরসায়নমন্ত্রক
রেমডেসিভির ওপর শুল্ক ছাড় দেওয়া হচ্ছে- সদানন্দ গৌড়া
নতুন দিল্লি, ২১ এপ্রিল, ২০২১
কেন্দ্রীয় সার ও রসায়ন মন্ত্রী শ্রী ডিভি সদানন্দ গৌড়া জানিয়েছেন যে, ফার্মাসিটিক্যালস বিভাগের সুপারিশ অনুযায়ী সরকার কোভিডের চিকিৎসায় ব্যবহৃত রেমডেসিভির ওপর শুল্ক ছাড় দেওয়ার কথা ঘোষণা করেছে। এই ওষুধের চাহিদার কথা ভেবে সরকার শুল্ক দফতর আরোপিত কর মুকুবের সিদ্ধান্ত নিয়েছে। এর ফলে রেমডেসিভির ইনজেকশনের দেশের অভ্যন্তরে প্রাপ্যতা আরও বাড়িয়ে তুলবে বলে তিনি জানান। এক টুইট বার্তায় শ্রী গৌড়া জানিয়েছেন, তাৎক্ষণিক প্রয়োজনীয়তার কথা ভেবে সরকার রেমডিসিভির ওষুধের ওপর শুল্ক ছাড়ের সিদ্ধান্ত নিয়েছেন।
CG/ SB
(
কেন্দ্রীয়মন্ত্রিসভা
বিদেশ মন্ত্রকের ইন্টারপ্রেটর ক্যাডারের যুগ্ম সচিব পর্যায়ের সমতুল দুটি পদ সৃষ্টির প্রস্তাবে অনুমোদন কেন্দ্রীয় মন্ত্রিসভার
নয়াদিল্লি, ৯ আগস্ট, ২০১৮
কেন্দ্রীয় বিদেশ মন্ত্রকের ইন্টারপ্রেটর ক্যাডারের যুগ্ম সচিব পর্যায়ের সমতুল দুটি পদ সৃষ্টির প্রস্তাবে অনুমোদন দিল কেন্দ্রীয় মন্ত্রিসভা। প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত মন্ত্রিসভার বৈঠকে আজ এই অনুমোদনদানের সিদ্ধান্ত গ্রহণ করা হয়।
মন্ত্রিসভার এই সিদ্ধান্তের পরিপ্রেক্ষিতে বিদেশ মন্ত্রকের ইন্টারপ্রেটর ক্যাডারের বিশেষজ্ঞদের দক্ষতা ও কার্যক্ষমতা আরও বৃদ্ধি পাওয়ার পাশাপাশি ইন্টারপ্রেটরদের উন্নততর প্রশিক্ষণদানের সুযোগও সম্প্রসারিত হবে।
বর্তমানে বিশ্বের বিভিন্ন দেশের সঙ্গে ভারতের উচ্চপর্যায়ের দ্বিপাক্ষিক এবং বহুপাক্ষিক কর্মপ্রচেষ্টার পরিপ্রেক্ষিতে মন্ত্রিসভার আজকের এই সিদ্ধান্ত ইন্টারপ্রেটরের চাহিদা ও প্রয়োজন মেটাতে অনেকটাই সাহায্য করবে বলে আশা করা হচ্ছে।
SSS/SKD/DM/…
(Visitor Counter : 44